OpenLLM-France/wikimedia huggingface dataset:
# Hugo Orlando Gatti

Hugo Orlando Gatti, Loco Gatti, (Carlos Tejedor, 19 d'agost de 1944) és un futbolista argentí retirat que jugava de porter.

## Trajectòria

Jugà a la primera divisió argentina durant 26 temporades amb un total de 765 partits.
Començà a jugar pel Club Atlético Atlanta a la sisena divisió. Debutà a primera el 1962 enfront Gimnasia y Esgrima La Plata. Després de 38 partits amb Atlanta fou adquirit per River Plate on jugà 77 partits entre 1964 i 1968, alternant la porteria amb Amadeo Carrizo, fins que fou traspassat a Gimnasia y Esgrima, club per al qual disputà 244 partits de lliga entre 1969 i 1974. El 1975 fitxà per Unión de Santa Fe. Un any més tard fitxà per Boca Juniors, on jugà fins a 1988 un total de 381 partits de lliga i 47 de Copa Libertadores. Guanyà tres campionats nacionals, dues Copes Libertadores, i una Copa Intercontinental de futbol amb Boca Juniors.
Fou escollit futbolista argentí de l'any el 1982, i tercer millor porter argentí del segle xx per la IFFHS.
Disputà 18 partits amb la selecció argentina entre 1967 i 1977. Debutà el 13 d'agost de 1967 davant Paraguai. Formà part de la plantilla argentina a la Copa del Món de 1966 però no disputà cap partit. El porter titular fou Antonio Roma. El seu darrer partit internacional fou el 5 de juny de 1977.
Un cop retirat ha continuat relacionat amb el món del futbol col·laborant amb diversos mitjans de comunicació.

## Palmarès
### Boca Juniors

* Lliga argentina de futbol: Metropolitano 1976, Metropolitano 1981, Nacional 1976
* Copa Libertadores: 1977, 1978
* Copa Intercontinental de futbol: 1978

## Referències

* 1 2 (castellà)Hugo Orlando Gatti bio Arxivat 2006-09-08 a Wayback Machine. - Redargentina.com - educar.org
* ↑ Statistics of players in the Copa Libertadores - RSSSF
* ↑ IFFHS' Century Elections - www.rsssf.com - by Karel Stokkermans, RSSSF.
* ↑ The World's best Goalkeeper of the Century - www.iffhs.de - IFFHS. Novembre 2006.
* ↑ HUGO GATTI : Cuando el arte ataque
* ↑ "Goalkeeping greats" - goalkeepersaredifferent.com
* ↑ «Notable dates in Boca Juniors history». Arxivat de l'original el 2006-06-18. [Consulta: 2 juny 2011].

## Enllaços externs

* (castellà) Biografia a informexeneize.com Arxivat 2006-12-08 a Wayback Machine.
* (castellà) Informació a bocampeonweb Arxivat 2012-02-05 a Wayback Machine.
* (castellà) 294 Perfil a Futbol Factory
# Elias Xitavhudzi

Elias Xitavhudzi va ser un assassí en sèrie que va assassinar 16 homes i dones a Atteridgeville, Sud-àfrica als anys cinquanta. Xitavhudzi era un sud-africà i només es dirigia als blancs en una comunitat estrictament - segregada. La seva matriu espantosa va causar una sensació local durant els anys àlgids del sud de Sud-àfrica sota règim de l'apartheid.
Abans de la seva captura, va adquirir el sobrenom de "Pangaman" panga, sent una paraula local per al machete amb el qual va mutilar les seves víctimes.
Xitavhudzi va ser arrestat després de vendre un rellotge robat, les autoritats es van assabentar i van descobrir que el rellotge pertanyia a una de les víctimes de Pangaman, provocant el seu arrest, a la presó va confessar tots els seus crims, després va ser jutjat ràpidament, Pangaman ha condemnat a 16 assassinats i va ser condemnat a mort i penjat el 14 de novembre de 1960.
Xitavhudzi va ser el segon d'una sèrie d'almenys una mitja dotzena d'assassins en sèrie en haver assotat el municipi de Atteridgeville.

## Referències

* ↑ «Serial Killers Quotes». [Consulta: 26 agost 2020].
# Cañada de Calatrava

Cañada de Calatrava és un municipi de la província de Ciudad Real a la comunitat autònoma de Castella-La Manxa. Limita a l'est amb Ciudad Real i Villar del Pozo, al Sud amb Argamasilla de Calatrava i a l'oest amb Caracuel de Calatrava i Corral de Calatrava.

## Demografia

Evolució demogràfica :
| 1991 | 1996 | 2001 | 2004 |
| 101 | 88 | 78 | 103 |

## Enllaços externs

* Pàgina informativa sobre Cañada de Calatrava
# Clan Asakura

El clan Asakura (朝仓氏, Asakura-shi) era un llinatge japonès descendent del Príncep Kusakabe (662-689), fill de l'emperador Temmu (631-686).
El clan Asakura era una línia de daimyos que, juntament amb el clan Azai, es van oposar a Oda Nobunaga durant el període Sengoku de la història del Japó. Van ser derrotats per Nobunaga durant la batalla d'Anegawa de 1570 i eliminats definitivament tres anys després quan el Ichijōdani va ser pres.

## Membres Prominents del clan Asakura

* Asakura Toshikage (1428-1481)
* Asakura Norikage (1474-1552)
* Asakura Takakage (1493-1546)
* Asakura Yoshikage (1533-1573)
* Asakura Kagetake (- 1575)

## Bibliografia

* Turnbull, Stephen (1998). 'The Samurai Sourcebook'. London: Cassell & Co.
* Turnbull, Stephen (2002). 'War in Japan: 1467-1615'. Oxford: Osprey Publishing.

## Referències

* ↑ Papinot, Jacques Edmond Joseph. (1906). Dictionnaire d'histoire et de géographie du Japon; Papinot, (2003). "Asakura", Nobiliare du Japon, p. 3 [PDF 7 of 80]; retrieved 2013-5-4.
# Gary Kurtz

Gary Kurtz (Los Angeles, 27 de juliol de 1940 - Londres, 23 de setembre de 2018) fou un productor i director de cinema estatunidenc.
Kurtz fou conegut per produir les dues primeres pel·lícules de la saga de Star Wars, tot i que ja va treballar amb George Lucas en la producció d'American Graffiti, el 1973.

## Biografia

Gary Kurtz va produir els dos primers episodis de La guerra de les galàxies. Mentre produeix American Graffiti de George Lucas a Califòrnia el seu soci Lucas va tenir la idea de fer un film de ciència-ficció similar a les sèries de televisió com Flash Gordon. Kurtz va produir Una nova esperança i de L'Imperi contraataca però abandonà el projecte a causa dels rodatges caòtics que provocaren diferencies comercials i financeres amb Lucas. Kurtz va produir també Dark Crystal l'any 1982, un film de Jim Henson que s'ha tornat de culte al cap dels anys. El 1985 apostà per Oz, un món extraordinari, sense massa èxit i, en els anys posteriors tampoc va ser capaç de repetir l'èxit de les seves primeres produccions.

## Filmografia
### Com a productor

* 1971: Two-Lane Blacktop
* 1971: Chandler
* 1973: American Graffiti
* 1977: Star Wars episodi IV: Una nova esperança (Star Wars: Episode IV - A New Hope)
* 1977: The Making of 'Star Wars' (TV)
* 1980: Star Wars episodi V: L'Imperi contraataca (Star Wars: Episode V - The Empire Strikes Back)
* 1982: Dark Crystal
* 1985: Return to Oz
* 1989: Slipstream
* 1995: The Steal
* 2006: 5-25-77

### Com a actor

* 1974: El Padrí II (The Godfather: part II): Fotograf

### Com a muntador

* 1967: The Hostage

## Premis i nominacions
### Nominacions

* 1974. Oscar a la millor pel·lícula per American Graffiti
* 1978. Oscar a la millor pel·lícula per La guerra de les galàxies

## Referències

* ↑ «‘Star Wars' Producer Gary Kurtz Dies at 78», 24-09-2018. [Consulta: 24 setembre 2018].
* ↑ «Gary Kurtz, Star Wars producer, dies at 78». BBC, 24-09-2018. [Consulta: 24 setembre 2018].
* ↑ Baxter, pp. 120-123
* ↑ Hearn, Marcus. "A Galaxy Far, Far Away". The Cinema of George Lucas. New York, NY: Harry N. Abrams, Inc. p. 102. ISBN 0-8109-4968-7
* ↑ Arnold, Alan. Once Upon a Galaxy: A Journal of The Making of The Empire Strikes Back, Sphere Books, 1980.
* 1 2 «'Star Wars' producer Gary Kurtz speaks out» (en anglès). Los Angeles Times, 12-08-2010.
* ↑ «Awards for ""American Graffiti""». International Movie Database.
* ↑ «Awards for ""Star Wars""». International Movie Database.
# DSD

DSD té els següents significats:
* Directiva 67/548/CEE (del nom en anglès Dangerous Substances Directive), directiva de la Unió Europea sobre substàncies perilloses
* Declaració de Downing Street (del nom en anglès Downing Street Declaration), declaració de 1993 del Primer Ministre del Regne Unit i el d'Irlanda sobre el dret a l'autodeterminació d'Irlanda
* Duales System Deutschland, servei de reciclatge de residus d'Alemanya
* Deutsches Sprachdiplom, examen acreditatiu de nivell d'alemany
* Direct Stream Digital, format d'enregistrament d'àudio digital per a Super Audio CD
* Dispositiu d'emmagatzematge de dades (del nom en anglès Data Storage Device), aparell per a l'emmagatzematge informàtic de dades
* Document Structure Description, llenguatge de descripció d'estructura i sintaxi d'un document XML
# Can Joan Maresma

Can Joan Maresma, (avui coneguda com a can Capdevila) és una casa d'Arenys de Mar (Maresme) inclosa en l'Inventari del Patrimoni Arquitectònic de Catalunya.

## Descripció

És una casa de dues plantes i golfes, amb un terrat de composició simètrica. A la planta baixa hi ha un portal i una finestra a cada banda i un únic balcó uneix les tres obertures del pis. Les obertures estan remarcades, ornamentacions de ceràmica i baranes ondulades del terrat. Està situada a la part alta de la Riera.

## Referències

* 1 2 «Can Joan Maresma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Hugo Restrepo

Hugo Restrepo (Medellín, 15 de març de 1950) és un productor de cinema, crític cultural i escriptor colombià, l'obra del qual ha exercit una profunda influència en el neorealisme colombià i la història intel·lectual moderna. Les seves pel·lícules més destacades són Sumas y restas, Rodrigo D. No Futuro, i La vendedora de rosas, que foren les primeres pel·lícules colombianes que foren exhibides al Festival Internacional de Cinema de Canes. Les idees i els diàlegs presentades a les seves pel·lícules s'han immortalitzat com a part de la cultura popular colombiana, i ha produït ls pel·lícules amb Víctor Gaviria.

## Filmografia

* Habitantes de la noche (1983)
* Rodrigo D. No Futuro (1987)
* La vendedora de rosas (1998)
* Sumas y restas (2004)

## Referències

* 1 2 «nzetas». .
* ↑ «Cómo filmó Gaviria – Revista La Otra» (en espanyol europeu).
* ↑ S.L., Unidad Editorial Internet. «Sumas y restas | Cine - Metrópoli | elmundo.es».
* ↑ «Cine Colombiano: SUMAS Y RESTAS | Proimágenes Colombia». .
* ↑ CinemaLatino. «Sumas y Restas - [Pelicula Colombia Colombia [Calidad HD]]», 03-07-2015. [Consulta: 17 maig 2017].
* ↑ Tiempo, Casa Editorial El. «POR FIN ESTRENAN SUMAS Y RESTAS» (en castellà), 14-09-2004.
* ↑ «Sumas y restas (fr) | Cinelatino» (en francès).
* ↑ «Víctor Gaviria: 'Necesitamos películas colombianas que cuestionen lo que está pasando en el país'» (en castellà). abcguionistas.
* ↑ Suarez, Juana. Critical Essays on Colombian Cinema and Culture. Nova York: Palgrave Macmillan, 2012.
* ↑ «Rodrigo D No Futuro».
* ↑ «La Vendedora de Rosas».
# Cañada Sauce

Cañada Sauce és una entitat de població de l'Uruguai, ubicada al centre del departament de Cerro Largo. Té una població aproximada de 100 habitants, segons les dades del cens del 2004.
Es troba a 92 metres sobre el nivell del mar.

## Referències

* ↑ (anglès) Mapa, localització, clima i altres dades
# DSCAM

Els DSCAM i Dscam són acrònims de Down Syndrome Cell Adhesió Molecule. DSCAM fa referència al gen humà mentre que Dscam fa referència al gen de Drosophila (anàleg a l'ésser humà).
Les DSCAM són una nova classe de molècules d'adhesió de les cèl·lules neuronals i pertanyen a una superfamília de les immunoglobulines.
Com a curiositat cal destacar que la Dscam, l'anàleg a Drosophila del gen DSCAM d'humans, ostenta el rècord de llocs d'empalmament alternatiu amb 38.000 llocs possibles.

## Referències

* Schmucker D, Clemens JC, Shu H, Worby CA, Xiao J, Muda M, Dixon JE, Zipursky SL (2000) Drosophila Dscam is an axon guidance receptor exhibiting extraordinary molecular diversity. Cell. 2000 Jun 9;101(6):671-84. Entrez PubMed 10892653
* Li W, Guan KL (2004) The Down Syndrome Cell Adhesión Molecule (DSCAM) Interacts with and Activates Pak J Biol Chem. 2004 Jul 30;279(31):32824-31. Epub 2004 May 28. Entrez PubMed 15169762
* Wojtowicz WM, Flanagan JJ, Millard SS, Zipursky SL, Clemens JC. (2004) Alternative splicing of Drosophila Dscam generates axon guidance receptors that exhibit isoform-specific homophilic binding. Cell. 2004 Sep 3;118(5):619-33. Entrez PubMed 15339666
* Watson FL, Puttmann-Holgado R, Thomas F, Lamar DL, Hughes M, Kondo M, Rebel VI, Schmucker D (2005) Extensive diversity of Ig-superfamily proteins in the immune system of insects. Science. 2005 Sep 16;309(5742):1874-8. Epub 2005 Aug 18. Entrez PubMed 16109846
* Chen BE, Kondo M, Garnier A, Watson FL, Puettmann-Holgado R, Lamar DR, Schmucker D. (2006) The molecular diversity of Dscam is functionally required for neuronal wiring specificity in Drosophila. Cell. 2006 May 5;125(3):607-20. Entrez PubMed 16678102

## Vegeu també

* Molècula d'adhesió cel·lular
* Síndrome de Down
* ↑ «Malalties que s'associen genèticament amb DSCAM, vegeu/editeu les referències a wikidata».
* 1 2 3 GRCh38: Ensembl release 89: ENSG00000171587 - Ensembl, May 2017
* 1 2 3 GRCm38: Ensembl release 89: ENSMUSG00000050272 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
# Hugo Reinhold

Hugo Reinhold (Viena, 3 de març de 1854 - Viena, 4 de setembre de 1935) fou un compositor i pianista austríac.
Infant de cor de la Capella Imperial, després fou deixeble d'Anton Bruckner, Felix Otto Dessoff i Julius Epstein en el Conservatori de la capital austríaca, entitat en la que més tard en fou nomenat professor de piano.
Va publicar diferents composicions per a piano, preludi, minuet i fuga per orquestra, un quartet per a instruments d'arc, una suite per a piano i instrument de corda, una sonata per a violí, lieder, etc.

## Bibliografia

* Enciclopèdia Espasa, vol. 50, pàg. 398. (ISBN-84-239-4550-2)
# Chandrapur

Chandrapur és una ciutat i consell municipal del districte de Chandrapur, del qual és la capital, a l'estat de Maharashtra, Índia.
És una ciutat amb importants temples i va portar fins al 1964 el nom de Chanda retornant llavors al nom original (Chandrapur = La ciutat de la LLuna"). Està situada a la riba de l'Erai al punt d'unió amb el Jarpath. La població segons el cens de 2001 és de 289.450 habitants (estimada 2009: uns 400.000 habitants, 1901: 17.803 habitants). Fou declarada municipalitat el 1867.
Vegeu també Chandrapur (zamindari)

## Història

Vegeu: Districte de Chandrapur.

## Enllaços externs

* Districte de Chandrapur, portal oficial Arxivat 2019-09-24 a Wayback Machine.
# Clapièrs

Clapièrs (en francès Clapiers) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Derbin

Derbin és una petita illa deshabitada de les illes Krenitzin, un subgrup de les illes Fox de les illes Aleutianes orientals, a l'estat d'Alaska. Fa tan sols uns 850 metres de llargada per 200 d'amplada i es troba prop de la costa sud-oest de Tigalda. Va rebre el seu nom el 1935 pel U.S. Coast and Geodetic Survey per la seva proximitat a l'estret de Derbin, el canal existent entre les illes Avatanak i Tigalda. L'estret de Derbin deriva de "Derbenskoy", el nom rus publicat per Innocenci Veniamínov (1840).

## Referències

* ↑ «Derbin Island. Geographic Names Information System». [Consulta: 27 octubre 2022].
* ↑ «Derbin Strait. Geographic Names Information System». [Consulta: 27 octubre 2022].
# Can Sastregener (Torroella de Montgrí)

Can Sastregener és una obra amb elements gòtics de Torroella de Montgrí (Baix Empordà) inclosa a l'Inventari del Patrimoni Arquitectònic de Catalunya.

## Descripció

El casal està situat al carrer de l'església i fa cantonada amb el carrer Ullà, a tocar de la plaça de la Vila. La façana principal apareix en l'actualitat molt modificada quant a les obertures. Els elements més remarcables són la porta d'accés d'arc de mig punt amb dovelles radials de pedra, i les finestres del primer pis, de tipologia gòtica, un situada damunt la porta, d'arc conopial, amb decoració calada i relleus d'animals a les mènsules, i una altra geminada, amb capitell decorat sostingut per una columna i motllures guardapols. La façana del carrer Ullà es troba molt modificada, sense cap element remarcable.

## Història

Can Sastregener és un dels casals més interessants de la vila. Va ser bastit en els segles XV-XVI i ha experimentat diverses modificacions al llarg del temps.

## Referències

* 1 2 «Can Sastregener». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].
# Eremichthys acros

Eremichthys acros és una espècie de peix cipriniforme de la família dels ciprínids.

## Morfologia

* Els mascles poden assolir 7,7 cm de longitud total.

## Hàbitat

És un peix d'aigua dolça i de clima temperat.

## Distribució geogràfica

Es troba a Nord-amèrica: Nevada (Estats Units).

## Referències

* 1 2 3 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Celrà (Orellà)

Celrà és un antic poble de l'actual comuna d'Orellà, a la comarca nord-catalana del Conflent. En romanen només ruïnes i vestigis de l'antiga església.
És a prop al nord-oest del poble d'Orellà, a prop a l'esquerra del Nou Canal d'Orellà. Hi havia hagut en aquest lloc el Castell de Celrà, així com l'església de Santa Cecília de Celrà, en ruïnes avui dia.

## Etimologia

L'origen del nom, com el de l'honònim Celrà del Gironès, ha estat discutit: durant un temps es cregué que podria procedir de la cellera, un recinte fortificat, però l'Onomasticon Cataloniae el considera derivat de Celerianu, del nom propi llatí Celer.

## Història

És documentat ja el 1010, amb el nom de villare Cirlano, i posteriorment se l'anomena Celra (1046), Cirilani (1072), Celrano (1020, 1227 i 1276), Salra (1359), Salrano (1385) i Salrrano (1435).
El 1317 s'esmenta el Castell de Celrà. No se n'han conservat res, i es creu que s'hauria tractat d'una torre de vigilància i senyals que hauria fet d'intermediària entre el Castell de Ralleu i el d'Èvol. El 1340 el poble i el castell foren incorporats al vescomtat d'Èvol, al qual pertanyien encara el 1383. L'any 1440, i encara el 1532, Celrà era vassall de l'abadia de Sant Martí del Canigó. No sembla que el lloc hagués estat mai gaire habitat: 30 habitants el 1378, 3 focs (cases) el 1385, i el 1440 ja només hi quedava un habitant.
L'església era dedicada a Santa Cecília, i només se n'ha conservat un tros de l'absis semicircular i part de les parets, amb característiques que permetrien situar-ne la construcció al segle xi. Podria haver estat de nau única, amb una capella lateral. Mostra de la importància que hauria tingut és que al segle xv era la seu d'una parròquia que comprenia Santa Maria d'Orellà i Santa Coloma de Bordoll i altres indrets de l'entorn. El 1559, però, la seu parroquial passà a Orellà, aleshores ja molt més important que Celrà.

## Bibliografia

* Becat, Joan. «107 - Orellà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Orellà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Antoni Pladevall i Font, director Catalunya romànica. Volum VII. La Cerdanya, el Conflent Barcelona: Enciclopèdia Catalana, 1995 ISBN 8477399514 p. 478-479

## Referències

* ↑ Celrà en els ortofotomapes de l'IGN
# Havruta

El mètode d'estudi Havruta, també escrit com chavruta o chavrusa (en hebreu: חברותא, significa "amistat" o "germanor") és un mètode rabínic tradicional, per a l'estudi del Talmud babilònic, en el qual un parell d'estudiants analitzen, comenten, i debaten un text compartit. És un mètode d'aprenentatge primari a les ieixivot, a on els estudiants sovint es relacionen amb companys d'estudi, amb coneixements i habilitats similars, també practiquen aquest mètode homes i nens fora de la ieixivà, en el treball, en la seva llar, i en les vacances. És tradicional aprendre el Talmud babilònic amb un company.
A diferència d'una relació entre un mestre d'escola i un alumne, en la qual l'alumne memoritza i repeteix el material, l'aprenentatge del mètode havruta, fa que l'alumne analitzi el text, organitzi els seus pensaments, i desenvolupi arguments lògics, també que expliqui el seu raonament, escolti les respostes del seu company, i qüestioni les seves idees amb els companys, sovint arribant a idees completament noves sobre el significat del text. L'aprenentatge del mètode havruta és tradicionalment practicat per homes i per nens, però també s'ha fet popular en les ieixivot femenines que estudien els textes talmúdics.

## Referències

* 1 2 www.myjewishlearning.com/
* 1 2 www.aliyosyerushalayim.org/

## Enllaços externs

* Chavrusa match Arxivat 2018-01-10 a Wayback Machine. (castellà)